REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/16-01/2

URBROJ: 238/10-02/13-16-2

Ivanić-Grad, 16. veljače 2016.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o prijenosu prava vlasništva komunalne vodne građevine Uređaja za pročišćavanje otpadnih voda Grada Ivanić-Grada i retencijskog bazena**

Poštovani,

Temeljem članka 55. Statuta Grada Ivanić-Grada (Službeni glasnik, broj 02/14), Gradonačelnik Grada Ivanić-Grada, utvrdio je prijedlog

**Odluke o prijenosu prava vlasništva komunalne vodne građevine Uređaja za pročišćavanje otpadnih voda Ivanić-Grad i retencijskog bazena**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Tihana Vuković Počuč, savjetnica za gospodarstvo.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 23. stavka 3., članka 200. Zakona o vodama (Narodne novine broj 153/09, 63/11, 130/11, 56/13 i 14/14), te članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj \_\_ sjednici održanoj dana \_\_\_\_ 2016. godine donijelo je sljedeću

**ODLUKU**

**o prijenosu prava vlasništva komunalne vodne građevine**

**Uređaja za pročišćavanje otpadnih voda Ivanić-Grad i retencijskog bazena**

Članak 1.

Grad Ivanić-Grad temeljem Ugovora o unosu prava i imovine u kapital trgovačkog društva ODVODNJA IVANIĆ-GRAD d.o.o. solemniziran od strane javnog bilježnika Marijana Miškovića dana 09.12.2014. pod posl. brojem OV-11425/2014 ovlastio je trgovačko društvo ODVODNJA IVANIĆ-GRAD d.o.o. da u svoju korist izvrši prijenos prava vlasništva na pravima i imovini, dade na raspolaganje i izvrši prijenos prava raspolaganja zajedno sa svim pravima i obvezama za upravljanje i održavanje u ukupnoj vrijednosti 18.468.508,39 kuna.

Navedeno povećanje temeljenog kapitala provedeno je kod Trgovačkog suda u Zagrebu pod posl. brojem Tt-14/20525-2 od 19. prosinca 2014.

Temeljem Zakona o vodama (Narodne novine broj 153/09, 63/11, 130/11, 56/13 i 14/14) imovinu opisanu u st. 1. potrebno je u zemljišnim knjigama upisati kao javno dobro u javnoj uporabi u vlasništvu ODVODNJA IVANIĆ-GRAD d.o.o.

Članak 2.

Grad Ivanić-Grad ovom Odlukom dozvoljava zemljišnoknjižni prijenos prava vlasništva komunalne vodne građevine Uređaja za pročišćavanje otpadnih voda Ivanić-Grad sagrađenog na k.č.br. 3956, te zemljišnoknjižni prijenos prava vlasništva k.č.br. 3834/2 obje upisane u zkul 2792 k.o. Ivanić-Grad kod Općinskog suda u Velikoj Gorici, Zemljišnoknjižni odjel Ivanić-Grad u vlasništvo javnog isporučitelja vodnih usluga ODVODNJA IVANIĆ-GRAD d.o.o. ( OIB: 00232938762 ), Moslavačka 13, Ivanić-Grad.

Komunalne vodne građevine sagrađene na k.č.br. 3956 i k.č.br. 3834/2 obje upisane u zkul 2792 k.o. Ivanić-Grad kod Općinskog suda u Velikoj Gorici, Zemljišnoknjižni odjel Ivanić-Grad u naravi predstavljaju Uređaj za pročišćavanje otpadnih voda Ivanić-Grad i retencijski bazen.

Članak 3.

Grad Ivanić-Grad pravo vlasništva na komunalnoj vodnoj građevini Uređaju za pročišćavanje otpadnih voda Ivanić-Grad sagrađenom na k.č.br. 3956, te k.č.br. 3834/2 obje upisane u zkul 2792 k.o. Ivanić-Grad kod Općinskog suda u Velikoj Gorici, Zemljišnoknjižni odjel Ivanić-Grad prenosi u vlasništvo trgovačkog društva ODVODNJA IVANIĆ-GRAD d.o.o., bez naknade.

Upis prava vlasništva na nekretninama iz stavka 1. ovog članka u zemljišne knjige Općinskog suda u Velikoj Gorici, Zemljišnoknjižni odjel Ivanić-.Grad izvršit će se na ime: **Javno dobro u javnoj uporabi u vlasništvu ODVODNJA IVANIĆ-GRAD d.o.o. ( OIB: 00232938762 ), Moslavačka 13, Ivanić-Grad.**

Članak 4.

Sukladno čl. 200. Zakona o vodama (Narodne novine broj 153/09, 63/11, 130/11, 56/13 i 14/14), komunalne vodne građevine iz članka 2. ove Odluke ne mogu se opteretiti založnim pravom niti biti predmetom ovrhe, niti mogu ulaziti u stečajnu ili likvidacijsku masu, te se u slučaju stečaja ili likvidacije trgovačkog društva ODVODNJA IVANIĆ-GRAD d.o.o. vodne građevine iz čl. 2. ove Odluke izlučuju se iz vlasništva ODVODNJE IVANIĆ-GRAD d.o.o. i prenose u vlasništvo njezina osnivača Grada Ivanić-Grada.

Članak 5.

Posebnim Ugovorom o prijenosu prava vlasništva uredit će se međusobna prava i obveze između Grada Ivanić-Grada i trgovačkog društva ODVODNJA IVANIĆ-GRAD d.o.o. u vezi zemljišnoknjižnog prijenosa komunalnih vodnih građevina iz čl. 2. ove Odluke u vlasništvo trgovačkog društva ODVODNJA IVANIĆ-GRAD d.o.o.

Ovlašćuje se Gradonačelnik Grada Ivanić-Grada da poduzme sve radnje za provedbu ove Odluke i za zaključenje ugovora iz st. 1. ovog članka temeljem kojega će se izvršiti upis prava vlasništva na nekretninama iz stavka 1. ovog članka u zemljišne knjige Općinskog suda u Velikoj Gorici, Zemljišnoknjižni odjel Ivanić-.Grad na ime: Javno dobro u javnoj uporabi u vlasništvu ODVODNJA IVANIĆ-GRAD d.o.o. ( OIB: 00232938762 ), Moslavačka 13, Ivanić-Grad

Članak 6.

Ova Odluka stupa na snagu danom objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_ 2016. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o prijenosu prava vlasništva komunalnih vodnih građevina Uređaja za pročišćavanje otpadnih voda Grada Ivanić-Grada i retencijskog bazena |
| **PRAVNI TEMELJ:** | Članak 23. stavka 3. i članak 200. Zakona o vodama ( Narodne novine broj 153/09, 63/11, 130/11, 56/13 i 14/14 ), članak 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalno gospodarstvo i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje gore navedene Odluke nalazi se u čl. 23. st.3. Zakona o vodama ( NN 153/09, 63/11, 13/11, 56/13 i 14/14) kojim je propisano kako su komunalne vodne građevine javna dobra u javnoj uporabi u vlasništvu javnog isporučitelja vodne usluge, a jedinice lokalne samouprave dužne su komunalne vodne građevine u svom vlasništvu prenijeti u vlasništvo javnog isporučitelja vodne usluge u obliku temeljnog uloga ili prijenosa bez naknade.

Sukladno čl. 202. Zakona o vodama javni isporučitelj vodnih usluga javne vodoopskrbe ili javne odvodnje je trgovačko društvo u kojemu sve udjele, odnosno dionice u temeljnom kapitalu imaju jedinice lokalne samouprave

Djelatnost javne odvodnje na području Grada Ivanić-Grada obavlja trgovačko društvo ODVODNJA IVANIĆ-GRAD d.o.o. čiji je osnivač i jedini vlasnik Grad Ivanić-Grad.

Sukladno čl. 200. Zakona o vodama ( Narodne novine broj 153/09, 63/11, 130/11, 56/13 i 14/14 ), komunalne vodne građevine iz članka 2. ove Odluke ne mogu se opteretiti založnim pravom niti biti predmetom ovrhe, niti mogu ulaziti u stečajnu ili likvidacijsku masu, te se u slučaju stečaja ili likvidacije trgovačkog društva ODVODNJA IVANIĆ-GRAD d.o.o. vodne građevine iz čl. 2. Ove Odluke izlučuju se iz vlasništva ODVODNJE IVANIĆ-GRAD d.o.o. i prenose u vlasništvo njezina osnivača Grada Ivanić-Grada.

U zemljišnim knjigama Općinskog suda u Velikoj Gorici, Zemljišnoknjižni odjel Ivanić-Grad kao vlasnik komunalnih vodnih građevina sagrađenih na zemljištu oznake k.č.br. 3834/2 površine 4784 m2 i k.č.br. 3956 površine 29167 m2 upisanih u zkul 2792 k.o. Ivanić-Grad koje u naravi čine Uređaj za pročišćavanje otpadnih voda Ivanić-Grad i retencijski bazen upisan je Grad Ivanić-Grad.

Obzirom su komunalne vodne građevine iz ove Odluke unesene u temeljni kapital trgovačkog društva ODVODNJA IVANIĆ-GRAD d.o.o., no nije izvršen i zemljišnoknjižni prijenos prava vlasništva na istima sukladno Zakonu o vodama, nakon stupanja na snagu ove Odluke Gradonačelnik Grada Ivanić-Grada zaključit će s Odvodnja Ivanić-Grada d.o.o. ugovor temeljem kojega će se tom društvu omogućiti upis prava vlasništva na predmetnim nekretninama u zemljišnim knjigama.