**ZAPISNIK**

Sa 22. sjednice Odbora za Statut i Poslovnik Gradskog vijaća Grada Ivanić-Grada održane dana 08. prosinca 2015. godine (utorak) s početkom u 17,00 satiu Gradskoj vijećnici, Park hrvatskih branitelja 1.

Prisutni članovi odbora:

1. Tomislav Kunovec – predsjednik odbora
2. Gordana Kanić - članica
3. Željko Pongrac – član
4. Goran Leš – član
5. Laura Voštinić - članica

G. Tomislav Kunovec – otvorio je sjednicu, konstatirao da su na sjednici prisutni svi članova Odbora za Statut i Poslovnik te da se mogu donjeti pravovaljane odluke.

Članovi odbora su jednoglasno usvojili skraćeni zapisnik sa 21. Sjednice Odbora za Statut i Poslovnik.

Predsjednik Odbora dao je na usvajanje predloženi

**DNEVNI RED**

1. **Razmatranje prijedloga Odluke o izmjeni Odluke o granicama naselja na području Grada Ivanić-Grada**
2. **Razmatranje prijedloga Odluke o osnivanju Visoke škole Ivanić-Grad**
3. **Razno**

Rad po utveđenom dnevnom redu.

**TOČKA 1.**

Laura Voštinić navodi da je Gradsko vijeće Grada Ivanić-Grada je na svojoj 18. sjednici 2010. godine donijelo Odluku o granicama naselja na području Grada Ivanić-Grada

Navedenom Odlukom kč.br. 1568, 1572 i 1578, k.o. Caginec, greškom su u opisu izostavljene iz naselja Caginec te su po navedenoj Odluci dio Općine Kloštar Ivanić. U Odluci je određeno da do tromeđe naselja Caginec-Kloštar Ivanić-Sobočani dolazi *istočnim* međama kč.br.1568,1572 i 1578, k.o. Caginec, a ispravno je da dolazi do tromeđe naselja *zapadnim* međama kč.br.1568,1572 i 1578.

U skladu s traženjem Državne geodetske uprave, Područni ured za katastar Zagreb, Odjel za katastar nekretnina ivanić-Grad da se navedena Odluka izmijeni, pristupa se navedenim izmjenama.

G. Pongrac navodi da je riječ samo o tehničkom ispravu s obzirom da je došlo do tehničke pogreške.

Odbor za Statut i Poslovnik nakon održane rasprave *jednoglasno* je usvojio slijedeći

**Z A K L J U Č A K**

I.

Odbor za Statut i Poslovnik razmatrao je prijedlog Odluke o izmjeni Odluke o granicama naselja na području Grada Ivanić-Grada.

II.

Odbor za Statut i Poslovnik daje pozitivno mišljenje o usklađenosti s pozitivnim propisima akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 2.**

Gđica.Voštinić Gradsko vijeće je na svojoj 22. sjednici održanoj dana 30.06.2015. godine donijelo Odluku o osnivanju Farmaceutsko-medicinskog veleučilišta. Dakle, već je osnovano veleučilište, a ovom Odlukom se namjerava osnovati visoka škola.

S obzirom na trenutno raspoložive resurse Grada i usuglašeno rješenje s Agencijom za znanost i visoko obrazovanje jedino moguće rješenje je osnivanje Visoke škole s obzirom na financijske mogućnosti Grada,a bojne i puno veće uvjete u slučaju osnivanja veleučilišta.

G. Pongrac navodi da iz tog razloga Grad predlaže donošenje navedene Odluke kako bi u prvoj fazi započeli s osnivanjem i razvojem Visoke škole, a jednog dana osnovali i Veleučilište.

G. Kunovec napominje da u glavi prijedloga odluke nedostaje par brojeva Narodnih novina u kojima su objavljene izmjene i dopune Zakona o znanstvenoj djelatnosti i visokom obrazovanju.

Stoga je Odbor za Statut i Poslovnik nakon održane rasprave *jednoglasno* usvojio slijedeći

**Z A K L J U Č A K**

I.

Odbor za Statut i Poslovnik razmatrao je prijedlog Odluke o osnivanju Visoke škole Ivanić-Grad.

II.

Odbor za Statut i Poslovnik zaključuje da je u glavi Odluke o osnivanju Visoke škole Ivanić-Grad potrebno dodati dva posljednja broj Narodnih novina u kojima je objavljen Zakon o znanstvenoj djelatnosti i visokom obrazovanju, a koji nedostaju.

Zaglavlje navedene Odluke dopunjeno glasi:

„Na temelju članka 49. stavka 4. Zakona o znanstvenoj djelatnosti i visokom obrazovanju ([„Narodne novine“, broj 123/03, 198/03, 105/04, 174/04, 46/07, 45/09, 63/11, 94/13, 139/13, 101/14 i 60/15)](https://www.azvo.hr/images/stories/propisi/ZZDVO_izmjene_po_Z.okvaliteti.docx) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14) Gradsko vijeće Grada Ivanić-Grada na svojoj \_\_. sjednici održanoj dana \_\_\_ 2015. godine donijelo je“

III.

Odbor za Statut i Poslovnik daje pozitivno mišljenje o usklađenosti s pozitivnim propisima akta iz točke I. ovog Zaključka.

IV.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

V.

Zaključak stupa na snagu danom donošenja.

**TOČKA 3.**

Pod točkom razno nije bilo pitanja i prijedloga.

Dovršeno u 19:45 sati.

Zapisnik sastavila Predsjednik Odbora

Laura Voštinić Tomislav Kunovec